
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«21» ліпеня 2026 г.
	       № 96 
	                        г. Масква



Аб унясенні змяненняў у Рашэнне Камісіі Мытнага саюза 
ад 20 верасня 2010 г. № 378
У адпаведнасці з пунктам 2 артыкула 8 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Рашэнне Камісіі Мытнага саюза ад 20 верасня 2010 г. № 378 «Аб класіфікатарах, якія выкарыстоўваюцца для запаўнення мытных дакументаў» змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, за выключэннем абзацаў чацвёртага – восьмага падпункта «а» пункта 1 і абзацаў другога – чацвёртага падпункта «а» пункта 2 змяненняў (дадатак да гэтага Рашэння).
Абзацы чацвёрты і пяты падпункта «а» пункта 1 і абзац другі падпункта «а» пункта 2 змяненняў (дадатак да гэтага Рашэння) уступаюць у сілу па сканчэнні 30 каляндарных дзён з даты афіцыйнага апублікавання гэтага Рашэння, але не раней за дату ўступлення ў сілу Пагаднення аб эканамічным партнёрстве паміж Еўразійскім эканамічным саюзам і яго дзяржавамі-членамі, з аднаго боку, і Аб’яднанымі Арабскімі Эміратамі, з другога боку, ад 27 чэрвеня 2025 года.
Абзац шосты падпункта «а» пункта 1 і абзац трэці падпункта «а» пункта 2 змяненняў (дадатак да гэтага Рашэнню) уступаюць у сілу па сканчэнні 30 каляндарных дзён з даты афіцыйнага апублікавання гэтага Рашэння, але не раней за дату ўступлення ў сілу Часовага гандлёвага пагаднення паміж Еўразійскім эканамічным саюзам і яго дзяржавамі-членамі, з аднаго боку, і Манголіяй, з другога боку, ад 27 чэрвеня 2025 года.
Абзацы сёмы і восьмы падпункта «а» пункта 1 і абзац чацвёрты падпункта «а» пункта 2 змяненняў (дадатак да гэтага Рашэння) уступаюць у сілу па сканчэнні 30 каляндарных дзён з даты афіцыйнага апублікавання гэтага Рашэння, але не раней за дату ўступлення ў сілу Пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Рэспублікай Інданезія, з другога боку, ад 21 снежня 2025 года.


	Часова выконваючы абавязкі Старшыні Калегіі
Еўразійскай эканамічнай камісіі
	Б. Султанаў

	ДАДАТАК

да Рашэння Калегіі
Еўразійскай эканамічнай камісіі
ад 21 ліпеня 2026 г. № 96



ЗМЯНЕННІ,
якія ўносяцца ў Рашэнне Камісіі Мытнага саюза 
ад 20 верасня 2010 г. № 378
1. У класіфікатары льгот па выплаце мытных плацяжоў (Дадатак 7):
а) у падраздзеле 1.1:
пазіцыю з кодам СБ пасля слоў «якія паходзяць з Рэспублікі Сербія» дапоўніць словамі «або дзяржавы – члена Еўразійскага эканамічнага саюза»;
пасля пазіцыі з кодам СВ дапоўніць пазіцыямі наступнага зместу:
	«Тарыфная прэферэнцыя ў дачыненні да тавараў, якія паходзяць з Аб’яднаных Арабскіх Эміратаў і ўвозяцца на мытную тэрыторыю Еўразійскага эканамічнага саюза ў адпаведнасці з Пагадненнем аб эканамічным партнёрстве паміж Еўразійскім эканамічным саюзам і яго дзяржавамі-членамі, з аднаго боку, і Аб’яднанымі Арабскімі Эміратамі, з другога боку, ад 27 чэрвеня 2025 года (за выключэннем тарыфнай прэферэнцыі, вызначанай кодам ЭК)
	ЭЕ

	Тарыфная прэферэнцыя ў дачыненні да тавараў, якія паходзяць з Аб’яднаных Арабскіх Эміратаў і ўвозяцца на мытную тэрыторыю Еўразійскага эканамічнага саюза ў аб’ёмах тарыфных квот у адпаведнасці з Пагадненнем аб эканамічным партнёрстве паміж Еўразійскім эканамічным саюзам і яго дзяржавамі-членамі, з аднаго боку, і Аб’яднанымі Арабскімі Эміратамі, з другога боку, ад 27 чэрвеня 2025 года
	ЭК

	Тарыфная прэферэнцыя ў дачыненні да тавараў, якія паходзяць з Манголіі або дзяржавы – члена Еўразійскага эканамічнага саюза і ўвозяцца на мытную тэрыторыю Еўразійскага эканамічнага саюза ў адпаведнасці з Часовым гандлёвым пагадненнем паміж Еўразійскім эканамічным саюзам і яго дзяржавамі-членамі, з аднаго боку, і Манголіяй, з другога боку, ад 27 чэрвеня 2025 года
	МЕ

	Тарыфная прэферэнцыя ў дачыненні да тавараў, якія паходзяць з Рэспублікі Інданезія і ўвозяцца на мытную тэрыторыю Еўразійскага эканамічнага саюза ў адпаведнасці з Пагадненнем аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Рэспублікай Інданезія, з другога боку, ад 21 снежня 2025 года (за выключэннем тарыфнай прэферэнцыі, вызначанай кодам РК)
	РЭ

	Тарыфная прэферэнцыя ў дачыненні да тавараў, якія паходзяць з Рэспублікі Інданезія і ўвозяцца на мытную тэрыторыю Еўразійскага эканамічнага саюза ў аб’ёмах тарыфных квот у адпаведнасці з Пагадненнем аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Рэспублікай Інданезія, з другога боку, ад 21 снежня 2025 года
	РК»;


б) пункт 3.4.2 падраздзела 3.4 дапоўніць пазіцыямі наступнага зместу:
	«Вызваленне ад выплаты ПДВ у дачыненні да імпарту гаруча-змазачных матэрыялаў, якія выкарыстоўваюцца паветраным суднам пры ажыццяўленні паветранай перавозкі
	ГМ

	[bookmark: _GoBack]Вызваленне ад выплаты ПДВ у дачыненні да імпарту тэхналагічнага абсталявання, камплектуючых і запасных частак да яго ў рамках пагаднення аб перапрацоўцы цвёрдых карысных выкапняў
	ТОЕ».


2. У класіфікатары відаў дакументаў і звестак (Дадатак 8):
а) раздзел 6 пасля пазіцыі з кодам 06020 дапоўніць пазіцыямі наступнага зместу:
	«06021
	Сертыфікат аб паходжанні тавару формы EAE

	06022
	Сертыфікат аб паходжанні тавару формы EAM

	06023
	Сертыфікат аб паходжанні тавару формы EAI»;


б) раздзел 7 пасля пазіцыі з кодам 07052 дапоўніць пазіцыямі наступнага зместу:
	«07053
	Ліцэнзія на фармацэўтычную і (або) медыцынскую дзейнасць (для Рэспублікі Казахстан)

	07054
	Талон аб прыёме паведамлення аб пачатку або спыненні ажыццяўлення дзейнасці або пэўных дзеянняў, выдадзены на аптовую рэалізацыю медыцынскіх вырабаў (для Рэспублікі Казахстан)

	07055
	Дагавор на пастаўку лекавых сродкаў, медыцынскіх вырабаў, заключаны ў парадку, прадугледжаным нарматыўным прававым актам у сферы ахове здароўя дзяржавы – члена Еўразійскага эканамічнага саюза (для Рэспублікі Казахстан)

	07056
	Дазвол на ўвоз зарэгістраваных і не зарэгістраваных у Рэспубліцы Казахстан лекавых сродкаў і (або) медыцынскіх вырабаў (для Рэспублікі Казахстан)

	07057
	Рэгістрацыйнае пасведчанне лекавых сродкаў і (або) медыцынскіх вырабаў на тэрыторыі Рэспублікі Казахстан (для Рэспублікі Казахстан)

	07058
	Пацвярджэнне мэтавага прызначэння тавараў, выдадзенае ўпаўнаважаным органам дзяржавы – члена Еўразійскага эканамічнага саюза (для Рэспублікі Казахстан)»;


в) у раздзеле 9 пазіцыю з кодам 09033 выкласці ў наступнай рэдакцыі:
	«09033
	Рашэнне мытнага органа аб унясенні змяненняў (дапаўненняў) у звесткі, заяўленыя ў дэкларацыі на тавары, пасля выпуску тавараў або іншае рашэнне мытнага органа, прынятае па выніках мытнага кантролю, калі такое рашэнне ўтрымлівае звесткі, прадугледжаныя пунктам 23 Парадку ўнясення змяненняў (дапаўненняў) у звесткі, заяўленыя ў дэкларацыі на тавары, зацверджанага Рашэннем Калегіі Еўразійскай эканамічнай камісіі ад 10 снежня 2013 г. № 289 (для Рэспублікі Арменія і Рэспублікі Беларусь)».

